
Sin duda e presion di hunga un wega asina importante por tabata e 
problema di e seleccion di mucha muhe U-15 den e torneo cu ta ser 
hunga na Tampa, Florida. Ayera den wega importante pa Aruba, tabata 
necesario un triunfo of empata contra di US Virgin Islands, pa termina 
na di prome pueblo den grupo B pa di e forma aki logra clasificacion pa 
e serie semi final di e torneo aki. Cu e seleccion di Aruba atras den e 
marcado cu anotacion di 2-1, hungando tempo adicional, tabata Wendy 
Angela cu ta anota e gol di empata pa asina sigura cu e empate di 2-2, 


Gol di 
Gol di 
Wendy 
Wendy 
Angela 
Angela 
ta manda 
ta manda 
Aruba 
Aruba 
U-15 
U-15 
semi final 
semi final 


e clasificacion di Aruba. Cu a keda lider di e grupo c’un punto di bentaha 
riba Honduras. Un wega emocional caminda na dos ocasion e muchanan 
di coach Milvienne Henriquez y su assistent Veron Albertsz, a cay atras 
den marcado, apesar di tabatin e wega bou di control contra di US Virgin 
Islands. Na prome instante tabata Jill Dreischor kende ta empata e wega na 
1-1 y den e minuut final di wega tabata Wendy Angela cu ta percura pa e 
momento historico aki pa empata e wega na 2-2 y hiba Aruba pa un serie 
semi final di un torneo internacional. 

shock ocasiona pa e aumento di tarifa di awa y coriente, 
sin duda lo tin cu bira un asunto di discusion formal 


den e coalicion actual di partido MEP y partido RAIZ, sino 
di otro forma ta keda confirma pa di tantisimo bes, cu 
ningun di dos partido no ta respeta nan mes. 


Un di e basenan principal di e acuerdo di gobernacion cu 
a wordo firma na San Nicolas, ta cu gabinete Wever Croes 
lo respeta y lo ehecuta loke a wordo acorda cu gobierno 
Hulandes, loke ainda gobierno di Aruba ta den default. 


Informacionnan cu AWEMainta a ricibi den ultimo dianan 
aki, ta mustra tambe cu ora gabinete Wever Croes a firma 
acuerdo cu gobierno Hulandes na 2020, a firma cu nan 
como gobierno di Aruba, lo ta responsabel pa continuacion 
di utilidadnan, algo cu ta pone den e Landspakket bou di 
thema B.1. 


Cu otro palabra tur compania di utilidad lo keda 
responsabel di gobierno di Aruba cu lo tin cu percura pa 
nan desaroyo y progreso na bienestar di pueblo di Aruba, 
pues nan lo garantisa continuacion den utilidad. 


Pues cu otro palabra gabinete Wever Croes a firma cu 
entre otro pa sigura continuacion di e companianan aki 
pero awor ta resulta cu gobierno a dicidi, segun propio 
informacion di e compania di WEB, cu a dicidi di no hedge 
mas loke a bin hinca e compania di awa y electricidad den 
problema serio, hasta a ordena e gerencia di e compania 
pa uza su reserva pa consumi e aumento di prijs di awa y 
coriente. 


Hasta na momento cu gerencia di WEB Aruba NV a dicidi 
luna pasa di anuncia cu prijs di awa y coriente lo subi, 
gobierno a manda para esaki pa busca un otro solucion 
pero ni gobierno y ni WEB tin suficiente espacio financiero 
pa cubri un fayo asina grandi di no firma pa hedging cu 
awor ta aumenta e tarifa grandemente. 


Acuerdo di gobernacion ta sigura 
Gabinete Wever Croes lo cumpli cu 
ehecucion di acuerdonan cu Hulanda 


Tanto Prome Minister Evelyn Wever Croes como 
Minister Glenbert Croes, ta insisti cu e situacion aki 
a ser crea pa e guera na Ukraina pero hecho ta keda 
cu si tabatin un contract nobo pa hedge di nobo 
in place, e impacto lo tabata menos y lo a haci un 
diferencia grandi. 


Pero awor ta lanta e pregunta ta cual di e partidonan 
aki cu ta forma gabinete Wever Croes, lo tene e otro 
responsabel cu nan mes ta violando nan acuerdo di 
gobernacion? 


Cual di e partidonan aki lo tin curashi di bin dilanti 
sea pa asumi responsabilidad pa e mal maneho cu tin 
den e companianan di utilidad pa algun tempo caba 
caminda un famia ta drenta sin sa un “bunnbel” di 
loke tin cu haci y ta pagando expertonan serio bay 
cu ‘golden handshake’ y actua contra di un gobierno 
cu no ta respeta ni su propio acuerdonan. 


Cual di e 11 Parlamentarionan cu ta sostene e 
gobierno di coalicion aki lo lanta para pa pueblo, no 
pa partido, no pa nan Prome Minister pero para pa 
pueblo manera e representante di pueblo cu nan 
ta!!! 

ueblo por bay hay’e cu un otro aumento di gasto, y ta 
algo cu nan no por desvia for di dje. E sistema nobo 


cu Minister di Medio Ambiente kier trece pa procesa 
tirenan bieu lo bay tin efecto riba doñonan di auto. 


Entrante e luna aki no por bay tira tirenan mas riba 
dump di Parkietenbos. Te cu awo, e luganan cu ta 
bende taira ta cambia esaki pa nan clientenan y nan 
mes ta transporta esnan bieu pa dump. Pero awo cu e 
sistema ta bay cambia, e importadonan di taira a tene 
un reunion diaranson anochi pa mira con nan ta bay 
atende cu e cambio aki cu ta trece un costo adicional cu 
nan no por bay absorba. 


Aruba tin mas cu 60 mil vehiculo di motor di cual un 
gran mayoria ta cambia nan taira un bes pa aña. Aña 
pasa augustus nan tabata paga 10 florin pa ton pero 
na september el a subi pa 60 florin pa ton. Awo nan a 
scucha di e cambio di maneho cu e tairanan mester bay 
Ecotech for di unda ta hiba e cargamento pa e compania 
cu ta bay procesa nan den un material di uzo bek, den 
construccion di caretera. 


E problema ta cu e importadornan a bin tende cu awo 
en bes di 60 florin pa ton, esaki a bira 240 florin pa ton. 
Mirando e cantidad di taira cu nan ta transporta den 
cada biahe pa dump, esaki ta bira rond di 360 florin pa 
biahe. Esaki ta un gasto cu nan no por absorba. 


Nan tabatin dos pregunta, pakico nan mes no por hiba 
e tairanan pa e compania cu ta bay recicla nan, kitando 
e schakel y bahando e gasto. E otro opcion ta pa laga e 
cliente mes bay bek cu su tairanan bieu y deshaci di nan 
na dump of laga SERLIMAR bay cu nan. 


Banda di e problema ariba menciona, tin otro punto 
inhusto pa cu nan. E companianan no por hinca e 
tairanan bieu cu otro tipo di sushi pasobra ta exigi pa 
separa e diferente tipo di sushi for di otro tipo di sushi, 
pero SERLIMAR cu tambe ta recoge sushi no ta haci 
esaki. Nan si por mescla e taira den e sushi normal y no 
ta paga e prijs cu otro companianan si tin cu paga. 


Pues un competencia inhusto. Pero e reunion no a 
finalisa. E lo sigui otro siman diaranson atrobe. 


Importadonan di tire rabia 
Importadonan di tire rabia 
Prijs pa dump taira a bira 4 biaha mas caro 
Prijs pa dump taira a bira 4 biaha mas caro 

abinete Wever Croes lo keda conoci pa ta un 
gobierno cu no a cumpli cu promesanan haci na 


pueblo, cu no a cumpli cu promesanan haci y firma cu 
Hulanda, cu no a cumpli cu recomendacionnan di CAft, 
cu no a cumpli na respeta palabracionnan haci cu Rijks 
Ministerraad 


Sinembargo e gobierno aki di MEP y RAIZ lo bay den 
historia politico como e gobierno cu mas a gaña 
pueblo, cu mas a keda sin cumpli cu pueblo y cu 
lamentablemente, ta sigui gaña pueblo sabiendo cu 
nan sa cu pueblo sa esaki. 


E tipo di maneho aki ta loke den hopi pais grandi rond 
mundo, a conduci na lantamento di pueblo contra di 
un gobierno, loke a sosode algun siman atras ora cu 
pueblo a core cu e gobierno na Sri Lanka. 


Tur pueblo, tur pais tin nan margen di tolerancia pero 
no tur pueblo na mundo tin hendenan manera nos 
hendenan aki na Aruba, cu ta mas pasivo pero kendenan 
sin duda tambe tin un limete cu por rementa un ora pa 
otro pa tanto abuso y castigo financiero. 


E situacion ta bira ainda mas pio ora cu tuma nota di 
declaracion di un ex Prome Minister cu ta ex lider di 
partido MEP cu ta gobernando e pais na e momentonan 
aki, bin dilanti bisa cu no tin un cambio den e situacion 
actual, tur hende lo bay mira un aumento drastico di 
pobresa y di criminalidad cu ta ser treci aki pa Aruba, 
dor di e propio madre patria y CAft. 


Ta palabranan pisa cu sin duda no ta alentador pero 
na mes momento e ex Prome Minister Nelson Oduber 
ta papia aki tambe di e falta di vision di su partido pa 
atende cu e asuntonan cu tin riba mesa aworaki. 


Den su discurso di fin di aña Prome Minister Evelyn 


Tur pueblo tin nan margen di 


tolerancia pero e tin un limite tambe 


Wever Croes a papia di retonan grandi cu e pais ta 
enfrentando pero no a presenta ningun vision, ningun 
solucion pa atende cu esakinan y asina evita cu pueblo 
ta wordo confronta cu loke por considera, un bida 
financiero cu ta balansa na rand di bancarota. 


Hopi famia, loke gabinete Wever Croes ta subestima 
totalmente, ta pasando den momentonan dificil, den 
momentonan financiero caminda nan no por saca nan 
som pa loke nan tin cu haci pa sobrevivi y ta algo cu 
tin cu cambia. 


Nelson Oduber a menciona varios punto den su 
post riba medionan social den fin di siman pero 
practicamente ningun di e puntonan aki lo wordo mira 
bek den e vision di un gobierno cu no tin vision. 


Pa completa e obra, un Minister di Energia di e 
pais, esta Glenbert Croes, kende a priminti pueblo 
reapertura di refineria di San Nicolas, cu a para dilanti 
porta cu varios di esunnan cu awe ta minister, cu nan 
lo percura pa habri e refineria pa asina Aruba haya 
gasolin mas barata y miles di hende lo haya trabou. 


Sinembargo awe mas cu nunca cu pueblo tin mester di 
gasolin mas barata, cu sector comercial tin mester di 
gasolin mas barata, ta mesun gobierno aki di Glenbert 
Croes a dicidi core cu CITGO y perde casi 300 miyon 
dollar pa incumplimento. 


Pa completa e fracaso di su maneho, sin ningun clase 
di remordimento, e Minister di Energia ta bisa cu ta 
laga WEB Aruba NV sangra te muri of lo tin cu laga 
pueblo sangra te muri, cual observacion ta confirma 
tur cos caminda su gobierno a faya cu pueblo, esta cu 
gabinete Wever Croes ta prefera pa pueblo sangra te 
muri. 


5 


Diahuebs 4 di August 2022 


LOCAL 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


E 


anuncio di e aumento di tarifa di awa y 
coriente cu a drenta na vigor menos cu un 


siman despues, a bira un sla duro pa comercio 
cu ta luchando pa sigui haci negoshi. Nan ta 
sinti cu no tin forma mas pa nan absorba e 
aumento aki, mescos cu WEB y ELMAR no por 
a absorba e aumentonan di gastonan mas. 


Den un declaracion riba e tema aki Camara di 
Comercio y Industria (KvK) ta vocifera cu no 
por hustifica e aumento drastico y imprevisto 
di prijs di awa y coriente y ta condena cu 
WEB y ELMAR atrobe a warda te na ultimo 
momento (1 dia prome cu e implementacion) 
pa anuncia e ahustacion aki publicamente. 


E aumento di e tarifanan di awa y coriente 
ta inespera y ta wordo implementa na un 
momento inoportuno ya cu mundialmente e 
presion financiero ta hopi grandi caminda tin 
inflacion halto y ta premira cu e situacion aki 
no lo mehora por lo pronto. 


Na final di juni ultimo, a anuncia e intencion 
pa ahusta e tarifanan di awa y coriente 
entrante 1 di juli 2022, pero den consulta 
cu Utilities Aruba y Gobierno a dicidi di para 
e aumento y a duna e impresion cu no lo 
ehecuta esaki por lo pronto, sigur no a corto 
plaso, locual tabata reconfortante ya cu e 
stakeholders, incluyendo KvK, a enfatisa na 
varios ocasion caba cu tanto comercio como 
Pueblo en general no por carga cu mas gasto. 
“P’esey ta di lamenta cu sin previo aviso, toch 
a dicidi pa implementa e aumento entrante 1 
di augustus 2022 sin duna tempo na comercio 
y tur hende pa por prepara debidamente pa 
e costo adicional aki.” 


Un bes mas comercio ta wordo confronta di 


KvK ta di opinion 


WEB demostra con a baha nan gastonan 
prome cu aumenta tarifa di awa y coriente 


un dia pa otro cu gastonan adicional fiho y imprevisto cu no 
por a wordo presupuesta di antemano. Alabes, no ta conoci 
a base di cual calculacionnan a opta necesario pa aplica un 
ahustacion inmediato y asina halto (rond di 30%), ni tampoco 
pakico no a scoge pa introduci e aumento den fase, pa duna 
comercio debido tempo pa ahusta. 


Tambe no a anuncia kico WEB y ELMAR mes a haci pa baha nan 
gastonan en bes di pone full e peso riba pueblo y comercio. 
KvK ta di opinion cu WEB y ELMAR tin cu demostra unda nan a 
corta den nan mesun gastonan. 


KvK ta urgi WEB, ELMAR y principalmente Gobierno pa reevalua 
e situacion aki y ta enfatisa cu ta importante pa consulta cu 
stakeholder y expertonan prome cu introduci cualkier medida 
financiero ya cu tur costonan adicional no solamente ta hacie 
mas dificil pa nos economia por sigui recupera, pero tambe ta 
aumenta e peso social riba nos comunidad. 

ecientemente SvB a emiti un comunicado di prensa 
relaciona cu asunto di inscripcion di trahadonan pa SvB 


y den mesun comunicado aki ta adverti doñonan di trabou 
cu no haci esaki, lo ricibi un multa pa falta di cumplimento. 


Mientras cu den e articulo di SvB no ta menciona e suma 
total di e multanan, e pone na final di e articulo cu tanto 
dunadonan di trabou pero sigur tambe tur trahado, lo por 
bay riba e website di SvB cu ta www.svbaruba.org/boet pa 
haya tur informacion concerni. 


Por ripara cu e multanan ta varia di un suma di Alfs. 125 te cu 
Afls 5000 cu ta basta significante pa e tipo di violacionnan 
aki y ta ley cu a wordo aproba na aña 2016 y a drenta na 
vigor dia prome di Juli di 2017. 


Na mes momento SvB a mustra cu lo bay over na controla tur 
tipo di infraccion cu a tuma luga desde 2020 pa dunadonan 
di trabou y lo bay over na impone e multa administrativo cu 
ley a prescribi cu por haci. 


Sin duda un tremendo iniciativa, un accion cu lo ta di aplaudi 
ya cu e trahado a pasa den temponan dificil, a sufri mes of 
mas tanto cu nan dunado di trabou pero lamentablemente 
tin dunadonan di trabou cu ainda ta kere cu pandemia ta den 
‘full steam’ y no ta respetando derecho di nan trahadonan. 


Aki sinembargo tin cu menciona cu ta tremendo e decision 
di SvB pa bay controla e violacionnan aki pero na mes 
momento tambe SvB tin cu atende cu algun asunto interno 
caminda e control no tur ora ta loke e mester ta. 


Tin demasiado keho, casonan caminda pa demasiado tempo 
tin trahadonan ta mira cu nan placa pa SvB ta wordo kita for 
di nan salario pero cu despues ta bin resulta cu e placa aki 
nunca a yega na SvB. 


Pero e trahado no por haci mucho mas ya cu el a wordo 
retira for su trabou y e no ta scucha nada mas di loke ta su 
derecho y den kico y ken tin cu recompensa esaki. 


SvB tambe tin cu bay over na controla y investiga e posibel 
influencia politico cu tin den hopi di e asuntonan aki, 
caminda claramente tin casonan di negoshinan cu a of ta 
sostene partidonan politico den gobierno y ningun hende 
por mishi cu nan. 


AWEMainta a publica di algun caso di companianan 
principalmente na aeropuerto cu ta trata trahadonan 
contra leynan existente di SvB, no ta paga trahadonan cu 
keda malo cas, trahadonan cu ta keda dos dia malo y ora 
cu nan kier raporta e coordinado di pone nan bek na pia 
di trabou, ta castiga e trahadonan aki cu por ehempel un 
siman si traha, pa loke nan no ta wordo paga tempoco. 


Tin kehonan riba esaki a bay cantidad di bes pa SvB 
pero nada concreto a tuma luga, ningun investigacion a 
ser haci y e abuso ta sigui existi pero no solamente den 
companianan cu ta duna servicio na aeropuerto pero den 
negoshinan den sector priva tambe. 


Despues di e pandemia ta hopi clase trahado mester a 
soporta cosnan cu no ta corecto pero saliendo for di un 
pandemia, caminda e placa no tabata gran cos, e mesun 
trahado abusa tin miedo di habri bos, miedo pa bisa algo 
pa e no perde loke tin na e momentonan aki y eynan tin 
doñonan di trabou cu ta abusa di e situacion aki. 


Pues pa e motibo aki ta bon sin duda cu SvB ta Sali pa 
derecho di trahadonan pero lo ta bon pa SvB investiga 
den un forma mas efectivo y mas convincente , tur tipo di 
abuso cu trahadonan ta soportando pa falta di un maneho 
directo y efectivo di SvB hunto c departamento di labor. 


SVb cu advertencia serio pa doñonan di trabou 
Na mes momento control di SVb 


tambe mester cumpli cu e ley 

ruba Trade and Industry Association (ATIA) a 
tuma nota di e aumento drastico di tarifanan 


di awa di WEB y tarifanan coriente di Elmar. Por 
a premira e aumento aki basta tempo caba basa 
riba aumento di prijs di crudo mundialmente y 
inflacion cu Aruba ta importa. Ta imposibel cu 
nos companianan di utilidad (WEB y Elmar) keda 
absorba e aumento di prijs di heavy fuel oil (HFO) 
pa produci coriente y alaves awa. 


E companianan di utilidad a anuncIa inversionnan 
cu den futuro lo mester reduci e prijs awa y coriente 
manera e projecto di Eagle LNG y un windmolen 
park nobo. Pero ki dia esakinan ta cuminsa y con 
esaki lo wordo financia ta preguntanan clave 
cu mester puntra y pa ki tempo y cu cuanto e 
tarifanan lo baha? 


Mientrastanto, mundialmente petrolio su prijs ta 
bahando y ariba 1 augustus Minister G. Wever a 
anuncia cu prijs di gasoline lo baha otro siman. 


Inflacion, aumento di prijs di awa y 


coriente y un futuro tarifa di BTW halto 


Mester haya claridad pa con largo e ahuste di 
e prijs di awa y coriente lo ta of si esaki ta un 
ahuste permanente. 


Pa uso di awa comercial ta tuma nota cu e 
prijs a subi cu 26% y coriente pa uso comercial 
lo subi 24% cu ambos ta un subida drastico. 
Esaki hunto cu un inflacion di dobel cifra y e 
tarifa halto di BTW cu ta na caminda lo hasi 
Aruba un isla impagabel pa no solamente nos 
como local pero tambe pa turismo cu ta nos 
unico pilar economico. 


Kico esaki lo nifica pa comercio y pueblo 
di Aruba? E subida di e tarifanan di awa y 
coriente lo tin como concecuencia cu prijsnan 
di productonan lo subi. Nos no por lubida 
cu productonan prijs a subi tambe manera a 
informa den pasado paso flete a subi y tambe 
nos ta pendiente pa e BTW cu un tarifa halto 
cu ta na caminda. 

ueblo ta rancando nan cabey tratando di 
soluciona nan problemanan financiero 


di e aumento di prijs cu tin den tur skina. 


E ultimo sla tabata e aumento di tarifa di 
awa y coriente. 


E golpi ta mas duro pasobra gran parti 
di esnan cu ta forma parti di e mercado 
laboral no a haya un aumento. Esnan cu a 
logra aumento ta principalmente esnan cu 
tin representacion sindical. 


“Un aumento ta yuda, pero si e costo di 
bida ta halto, e no ta compensa esaki,” ta 
loke cu Jomar Figuera, presidente di FTA a 
expresa na AWEMainta. 


E contractonan cu FTA a firma e aña’ki a 
conoce un aumento di mas o menos 8.5% 


Aumento di salario so no ta 


solucion pa aumento di prijsnan 


riba un periodo di 3 aña. Esaki ta nifica un aumento di mas o 
menos 2.5% pa aña. Esaki no ta un suma grandi. Aunke cu e ta 
yuda, e no ta yega cerca di e aumento di prijs of e perdida di 
poder di compra. Pero no ta tur trahado a logra un aumento e 
aña’ki. 


Mester tene cuenta cu un grupo grandi di e mercado laboral 
ta cobra un salario minimo. Si dos miembro di un famia di 4 ta 
cobra salario minimo, e no ta suficiente pa cubri nan gastonan 
mensual. 


E sueldo no ta yega fin di luna y practicamente ta biba riba 
prestamo. Na e momentonan aki caba hopi famia ta presta tur 
luna pa cumpli pasobra no a logra up to date nan situacion for 
di momento cu a yega den reduccion di salario cu a manda nan 
atras y e aumento di prijsnan no a yuda pa nan bini bij. 


Aumento di salario ta algo cu no ta tur experto ta di acuerdo cu 
ne, pasobra e tin su efecto riba e inflacion tambe. E presidente 
di FTA ta kere cu e ta un combinacion di factor pa yuda e pueblo 
surpasa e retonan aki. 


E por ta un combinacion di solucion manera negosha ahuste 
di salarionan, purba convence Gobierno pa absorba cierto 
aumentonan y haci lo posibel pa conscientisa e trahado pa 
maneha su gastonan di un forma eficiente y responsabel. 

ialuna den conferencia di prensa, Minister 
Dangui Oduber a papia over di con Aruba 


su recuperacion di turismo ta excepcional 
y entre e mihonan di mundo. Pa e promer 6 
lunanan di aña 2022 Aruba a ricibi 528.325 
turista. Esaki ta un recuperacion di 92%! 
Aruba su recuperacion di turismo pa 2022 te 
cu awor ta 92% (-8%), cual ta hopi bon! Un di 
e mihonan di mundo. 
Recuperacion mundial ta 46% (-54%). 


Recuperacion den nos parti di mundo ta 60% 
(-40%). 
Esaki ta confirma nos curashi y determinacion 
pa anuncia nos “exit strategy den pleno 
pandemia na januari 2022. Turistanan tawata 
sinti nan mes safe y sigur cu Aruba su 
protocolnan. 


𝗠𝗮𝗻𝗲𝗿𝗮 𝗜𝗠𝗙 𝗮 𝘀𝗲𝗻̃𝗮𝗹𝗮: 
“𝗔𝗿𝘂𝗯𝗮 𝗺𝗼𝘃𝗲𝗱 𝘃𝗲𝗿𝘆 𝘀𝘄𝗶𝗳𝘁𝗹𝘆 𝗳𝗿𝗼𝗺 𝘁𝗵𝗲 
𝗽𝗮𝗻𝗱𝗲𝗺𝗶𝗰”. 𝗔𝘄𝗲 𝗔𝗿𝘂𝗯𝗮 𝘁𝗮 𝗲 𝗱𝗶 𝗱𝗼𝘀 𝗽𝗮𝗶𝘀 
𝗻𝗮 𝗺𝘂𝗻𝗱𝗼 𝗰𝘂 𝗺𝗶𝗵𝗼𝗿 𝗿𝗲𝗰𝘂𝗽𝗲𝗿𝗮𝗰𝗶𝗼𝗻 𝗱𝗶 
𝘁𝘂𝗿𝗶𝘀𝗺𝗼. 


DANKI na tur partnersnan, ministerio Turismo, 
Aruba Tourism Authority (ATA), Aruba Ports 
Authority (APA), Aruba Airport Association 
(AAA), Aruba Hotel and Tourism Association 
(AHATA), Aruba Time Share Association 
(ATSA), Aruba Vacation Rentals y danki na 
tur cu ta traha den e sector di turismo y na 
henter nos comunidad di nos dushi isla Aruba. 


𝗜𝗠𝗙 𝗮 𝘀𝗲𝗻𝗮𝗹𝗮: “𝗔𝗿𝘂𝗯𝗮 𝗺𝗼𝘃𝗲𝗱 𝘃𝗲𝗿𝘆 


𝘀𝘄𝗶𝗳𝘁𝗹𝘆 𝗳𝗿𝗼𝗺 𝘁𝗵𝗲 𝗽𝗮𝗻𝗱𝗲𝗺𝗶𝗰”. 

COMUNIDAD 


R 


ecientemente Gobierno di Aruba a apunta un 
kwartiermaker pa Enseñansa pa Empleo den 


persona di Sra. Sabine de Groot. EPE a inicia como un 
Proyecto na 1988 ora cu LAGO a cera. Hopi hende a 
keda desemplea, pa cual motibo a inicia cu e proyecto di 
recapacitacion di nos hendenan pa por yega na un trabou 
nobo, diferente di locual cu nan tabata custumbra na dje. 
Awe, decadanan despues, Enseñansa pa Empleo a haya 
e mesun tarea atrobe. Durante decadanan cu a pasa, 
EPE a keda instrumental den re- y capacitacion di nos 
hendenan ofreciendo cursonan di calidad na un tarifa 
social. Minister Glenbert Croes lo mantene e mesun 
punto di salida aki pero den un bachi nobo. E pandemia 
a cambia e scenario mundial cu a elimina hopi cupo 
di trabou. Ademas, na nivel mundial hopi funcionnan 
existente ta cambiando tambe, pa cual recapacitacion ta 
vital. Na mes momento, na nivel mundial, e necesidad 
pa trahado ta grandisimo. 
Aki ta unda cu EPE y DPL ta instrumental. 
EPE lo conoce un upgrade y actualisacion di cursonan 
cu ta cumpli cu e demandanan di nos mercado laboral. 
Pronto lo anuncia un registracion nacional di nos 
hendenan cu ta buscando trabou pa registra na DPL 
cu tin cu cumpli cu su meta y tarea principal di pone 
nos hendenan bek na trabou. Aruba mester di nos tur. 
Pa e motibo aki un upgrade di cursonan na EPE y un 
registracion nacional na DPL di buscadonan di trabou ta 
necesario. 
E pandemia a afecta nos tur di un forma cu no por a 
premira. Pero awor a bira tempo pa nos recapacita y 
tuma rienda di nos bida bek den propio man. Tin gran 
oportunidad laboral eyfo. Ta e momento pa hunto pone 
man na obra pa e miho progreso personal y profesional. 
E kwartiermaker hunto cu Departamento di Recurso 
Humano lo duna EPE ,cu a demostra cu e tin derecho 
di existencia, su formalisacion oficial den e aparato 
gubernamental. 


Despues di 34 di existencia: 
Enseñansa pa Empleo pronto lo bira un 


departamento oficial di Gobierno 

P 


arlamentario Arthur Dowers den un comunicado emiti ta 
mustra cu ora un gobierno den bista di tur hende, ta yuda 


su famia di un banda y di otro banda no por yuda pueblo den 
nada, tin cu bay ya cu e no ta bon pa pueblo mas. 


“Den un forma sin escrupulo, sin berguensa algun, mey mey di 
tur crisis cu pueblo ta pasando aki, tur sufrimento cu hendenan 
ta sinti den tur sector, gabinete Wever Croes pa medio di 
Minister Glenbert Croes ta bin dilanti pa anuncia cu na luga di 
Lati Wever, e ta nombra Goswino Oduber, su famia, den otro 
posicion na WEB Aruba NV. 


E mandatarionan aki ta asina sin gevoel cu e no tin berguensa 
di informa prensa, despues di un reunion cu sindicatonan riba 
aumento di tarifa di awa y coriente, cu el a introduci un cambio 
den maneho y supervision na WEB Aruba NV. 


Entre otro Minister Glenbert ta anuncia cu ya Lati Wever, swa di 
Prome Minister cu a wordo nombra pa percura cu e contract cu 
Eagle LNG lo wordo concretisa, ya no ta forma parti di gerencia 
y tampoco di e hunta di directiva di WEB y cu na su luga, el a 
nombra Gos Oduber como Presidente Comisario di e hunta aki. 


Pues un pais den crisis mas grandi pa e aumento di tarifa di awa 
y coriente, loke Minister Glenbert Croes mes a sigura pueblo 
cu su gobierno lo percura pa reduccion di esaki, sin un tiki 
di berguensa, ta mustra pueblo cu mientras pueblo lo tin cu 
sacrifica pa prijs mas halto di awe y coriente, su famia si ta bay 
dilanti den entrada financiero, pa famia si tin placa. 


Anunciando esaki ningun di e marionetanan cu ta sostene 
gabinete Wever Croes a bin dilanti y sostene pueblo, pone un 
ultimatum pa nan gobierno cu pa tal fecha e asunto di tarifa aki 
tin cu wordo atendi y soluciona pa asina alivia e peso financiero 
cu pueblo ta cargando riba su lomba caba. 


Pero atrobe mey mey di e crisis aki tur loke pueblo ta mira, 
famianan cu ta wordo recompensa, ministernan di biahe, 
ministernan cumprando auto caro cu placa di pueblo, sin cu 
nan tin un solucion pa alivia e presion riba pueblo. 


Aumento di prijs di awa y coriente lo bay afecta pueblo for 
di tur direccion, riba tur nivel pero gabinete Wever Croes no 


Un gobierno cu no ta yuda 


pueblo pero si famia tin cu bay 


ta mustrando ningun vision con e lo atende cu e 
situacionnan aki pa asina duna puebl chens pa hala 
rosea. 


Tur loke pueblo ta mira den e dianan aki, ta algun 
miembro di Parlamento elogiando un decision di 
Minister Dangui Oduber pa loke ta ‘eigenbijdrage’ di 
parti di pueblo cual no ta un decision cu e por tuma ya 
cu tin palabracion haci cu Hulanda. 


Si en berdad lo no cobra e ‘eigenbijdrage’ lo tin cu 
busca e placa aki otro caminda y esaki lo bay riba 
custia di pueblo pero ningun momento un di nan a 
pidi un reunion pa puntra nan Ministernan e vision cu 
tin pa yuda pueblo sali ileso di e crisisnan aki, cu nan 
gobierno a hinca e pueblo aden. 


Pero si e mesun marionetanan aki ta wordo uza pa 
nan gobierno pa bati man pa Minister di Husticia, bati 
man pa Minister di Salubridad, bati man pa Minister 
di Finansa y bati man pa Minister Presidente pero pa 
pueblo, no tin aplauso, pa pueblo tin net nada. 


Pa tanto sinberguenseria, pa tanta falta di respet pa 
pueblo e momento a yega pa gabinete Wever Croes 
tene e honor na nan mes y duna pueblo su pais bek, 
no e refineria, no e Fundacion Lotto pa Deporte, pero 
duna pueblo su pais bek,” Parlamentario Arthur 
Dowers a declara. 

POLITICA 


C 


u tin algo cushinando riba tereno politico 
ta visibel. Partnernan di coalicion ta den un 


campaña pa promove delaster un cos cu nan ta 
haciendo mientras cu esnan den Parlamento cu ta 
apoya Gobierno (coalicion) ta den un racha di elogio 
pa nan Ministernan den Gabinete Wever Croes 2. 


Partido berde den Parlamento AVP a cuminsa 
mobilisa mas awo, bayendo mas den bario y no a 
wanta nan conferencianan di prensa aunke cu ta 
den reces. 


Di otro banda partidonan cu no a logra haya asiento 
den e ultimo eleccion manera CURPA y Partido 
RED Democratico ta sea manda declaracionnan 
regularmente of ta tene conferencia di prensa. 
Diaranson tabatin por ehempel un conferencia 
di RED, unda cu e lider Ricardo Croes a expresa 
palabranan fuerte pa e situacion reinante. El a 
expresa su preocupacion pa e costo di bida altisimo 


Partido RED 
Aruba tin un Gobierno cu a priminti di tin 
solucion pa tur problema pero nada ainda 


cu pueblo ta pasa aden. Bida a bira impagabel mientras cu ta sufri 
pa scarsedad di cierto productonan. Den esaki e partido blanco 
ta sinti cu mester cuminsa promove sector primario y pa esaki 
mester busca acuerdonan cu Hulanda. Por medio di acuerdonan 
por promove e sector aki. 


Aunke cu ta papia cu turismo ta mehorando y ta pusha e economia, 
pero esey no tin efecto positivo pa cartera di e ciudadano comun 
y coriente. E periodo aki ta uno mas pisa, el a splica, pa motibo cu 
scol ta habri pero door di e circunstancianan reinante mayornan 
no por a pone placa un banda pa cumpra material pa e yiunan pa 
e aña escolar nobo. Ta papia aki di tanto uniform como producto 
escolar. Hopi famia no por a tuma un vakantie ni pa lama of haci 
algo cu e muchanan den e vakantie, mientras cu Prome Minister 
si a biaha pa Hulanda, bulando primera clase. 


Den e conferencia el a referi na expresionnan haci door di Camara 
di Comercio, ATIA pero tambe AHATA. E ultimo aki a cataloga e 
aumento di tarifanan di awa y coriente como hermentnan pa e 
“perfect storm” y problemanan sigui crece den e pueblo aki. 


Aruba tin un Gobierno cu a pretende di tin solucion pa 
problemanan di Aruba pero te awe RED no a mira ningun 
solucion pa niun problema. Ta existi e pensamento dinosaurio 
dependiendo solamente di turismo siendo cu Aruba ta carisimo. 
A lo largo e no ta atractivo mas pa e turistanan y ta prefera di bay 
un caminda unda cu e dollar ta rindi mas. 

C 


elebrando Rob Vermeer su 50 aña documentando e 
historia di nos Pais atraves di fotografia. Ken no a yega 


di bishita Checkpoint Color, e prome negoshi di fotografia 
aki na Aruba na final di Caya Betico Croes? Checkpoint 
Color ta e cas di potret cu a bin ta sirbi nos comunidad pa 
50 aña. Grandi y chikito a yega di bishit’e pa nan potret 
oficial pa sea paspoort, cedula di identidad of rijbewijs, 
pero tambe pa documenta momentonan special den bida 
manera bautismo, ricibimento, graduacion of mas. 


Checkpoint Color durante su 50 aña di existencia a yuda 
hopi di nos pa conserva parti di nos memoria di nos famia 
y di nos Pais. Pa conmemora e bunita trayectoria aki, 
Checkpoint Color a organisa un exposicion, e 50 aña di 
luz perpetuo.A toca Minister Xiomara Maduro e honor, pa 
hunto cu colega Ministernan Croes, pa ta presente na e 
inauguracion oficial di e exposicion di Rob Vermeer titula 
’50 years of perpetual light’. Un exposicion sin igual caminda 
cu por admira potretnan di personahenan importante 
den nos comunidad, di farandula caribeño y diferente 
paisahe di nos isla. Asina tambe tin un coleccion unico di 
nos Libertador Gilberto François ‘Betico’ Croes. Tambe por 
admira diferente personahe den nos comunidad, hopi cu ta 
na bida ainda, pero otronan cu no tey mas y cu hustamente 
atraves di e exposicion aki a bolbe haya un bida treciendo 
recuerdonan unico y memorabel di nan. 


Durante e inauguracion aki, Minister Maduro a hiba palabra, 
gradiciendo sr. Rob Vermeer pa su 50 aña documentando 
e historia di nos Pais y tambe gradiciendo e pa su servicio 
na nos comunidad. Pa e ocasion aki, Minister Maduro a 
entrega sr. Rob Vermeer un muestra di aprecio pa e bunita 
trabou aki. Minister Maduro ta felicita sr. Rob Vermeer, su 
señora Marjorie, yiunan Fernando y Cher y demas famia, 
y tambe e empleadonan di Checkpoint Color cu e bunita 
exposicion aki. Minister Maduro ta extende un invitacion 
na Pueblo pa pasa admira e exposicion na Checkpoint 
Color cu ta parti di e memoria di nos Pais. Cada potret ta 
conta un storia. 


Minister Xiomara Maduro tabata 
presente na e inauguracion di e 


exposicion ’50 years of perpetual light’ 

INTERNATIONAL 


A 


bo ta entre 18 y 30 aña di edad, tin un paspoort valido 
y por biaha 6, 10 of 12 luna? 


Bo kier conoce Spaña of Hulanda? 
Bo kier haci trabou boluntario hunto cu otro hobenan di 
diferente pais? 
Bo kier siña habilidadnan nobo? 
Si tur bo contesta ta un SI! CEDE Aruba por ofrecebo e 
oportunidad unico aki! 
International Youth Projects di CEDE Aruba tin proyectonan 
na Spaña y Hulanda. Perfecto pa hobennan cu kier tuma 
un ‘gap year’ den nan estudio, of prome cu sigui studia of 
busca trabao. Na Tarrega, Spaña, lo traha cu un organisacion 
pa personanan cu limitacion mental. E proyecto aki tin un 
duracion di 10 luna cuminsando na fin di september 2022. 
E boluntarionan lo yuda e empleadonan di e organisacion 
aki cu entre otro: organisa diferente actividadnan den 
area di sport, arte, y cushina. Na Drogeham, Hulanda, 
boluntarionan lo traha riba un ‘eco-farm’ y yuda guia 
actividadnan educacional. E proyecto aki tin un duracion di 
12 luna cuminsando na oktober 2022. 
CEDE Aruba ta financia via European Solidarity Corps 
(ESC) pa cubri e gastonan di mas grandi pa tur hoben cu ta 


D 


iabierna 5 Augustus: Prome diabierna di 
luna ta cuminsa cu Santo Rosario pa 6.20 


atardi, despues ta sigi S.S. di Misa y Adoracion 
cu Santisimo. Diasabra 6 Augustus: Prome 
diasabra di luna tin S.S. di Misa pa 8’or mainta 
dedica na nos Dushi Mama Maria. Comunidad 
Hardin di Rosa Pa Mama Maria ta cuminsa resa 
Santo Rosario na 5 idioma pa 7.15 mainta. S.S. 
di Misa anochi 7’or ta sigi manera custumber. 


Despues di e S.S. di Misa aki, PASTORAL HUBENIL 
ARUBA, ta invita hobennan, specialmente 




Trabao boluntario na Spaña of Hulanda 


interesa pa bira boluntario. Esaki ta inclui gastonan 
di biahe, acomodacion y cuminda durante ful e 
proyecto. Abo of un hoben cu bo conoce ta interesa? 
Manda un e-mail pa euyouth@cedearuba.org of un 
WhatsApp na 561-9666. 
Pa mas informacion tocante CEDE Aruba y 
proyectonan boluntario internacional, bishita nos 
website www.cedearuba.org/international-youth- 
projects of sigui nos riba IG: @eu_projects_aruba. 


studiantenan, pa un anochi di Alabanza 
y Adoracion cu musica e.o. di God’s 
Sons, Ministry on Fire y mas pa habri aña 
escolar nobo 2022-2023. E actividad aki 
ta tuma lugar riba parkeerplaats di Misa 
Birgen di Fatima Dakota di 8.00 – 11.00 
pm. Tambe tin oportunidad pa inscribi 
pa e conferencia mundial pa hobennan 
organisa pa Papa Fransisco “World Youth 
Day” cu ta tuma lugar na Lisboa Portugal. 


NOS TA WARDA BOSO!! 


Invitacion actividadnan weekend aki 5-7 aug. 


‘22 Parokia Birgen di Fatima Dakota 

efinitivamente Memphis Depay a mustra awor cu e mes kier 
bay for di Barcelona pa di e forma aki no perde su puesto 


den e seleccion Oranje, cu a clasifica pa e Mundial di Qatar na 
luna di November proximo. El a insisti y traha duro pa keda den 
Barcelona y ta e delantero mas productivo cu entrenado Xavi 
tin na e na e momentonan aki pero ta parce cu e tin cu tolera 
otro delanteronan su dilanti cu ta preferi di e entrenado manera 
Lewendowski cu zo wie zo tin cu hunga, tin Pierre Aumebayan, Tin 
Dembele, tin Ansu Fati y tin Ferran, pues pa Depay bira regular 
esey lo ta dificil. 


Esaki lo por pone cu Louis van Gaal por dicidi di lag’e hasta for 
di e seleccion pa falta di ritmo di wega si e ta sintando hopi riba 
banki. Pero pa Memphis tin speransa ya cu aworaki lo tin interes 
di diferente ekipo pa su servicionan manera entre otro Juventus, 
Chelsea pero tambe Tottenham Hotspur y otro ekiponan Ingles. 


ADVERTENCIA RONALDO 


Despues di a keda dos dia sin bisa algo di e comportacion di 
Ronaldo den fin di siman, ayera e director tecnico Hulandes di 
Manchester United a declara den entrevista cu loke e Portugues 
a haci diadomingo, bandonando stadion prome cu un wega di 
training contra di Atletico a termina, ta algo inaceptabel pa e 
entrenado. 


Erik ten Hag kende a caba di tuma e ekipo over como director 
tecnico nobo, ta insisti for di inicio cu disciplina y respet pa otro 
ta algo sumamente importante den un ekipo ganado y cu e lo no 
tolera algun cos cu tabata pasa den ultimo temporada. Ronaldo 
kende a hunga den e prome tempo contra di Atletico, a wordo 
cambia den di dos tempo pero e no a warda e wega caba pa asisti 
na analisis di e entrenado riba e wega pero a prefera di bandona 
su ekipo hunto algun otro hungado di United. Ta sigur cu e lo 
forma parti di e seleccion inicial cu lo hunga e prome wega di 
campeonato e fin di siman cu ta yegando mientras cu ta sigur 
cu el a wordo atendi riba e asunto aki tanto pa directiva como e 
entrenador. Ronaldo no kier keda mas den Manchester United 
pero na e momentonan aki no tin otro ekipo cu lo kier e delantero 
Portugues pa loke e ta costa nan pa aña. 


KLUIVERT AFO 


Justin Kluivert a wordo informa cu e tin cu train cu e reservanan di 
e ekipo di AS Roma, ya cu segun director tecnico Jose Mourinho, 
e no tin mester di e delantero Hulandes pa proximo temporada. 
Kluivert a pasa den un periodo di huur temporada pasa cu ekipo di 
Nice y a regresa Nice pero Roma kier pa e bay y Kluivert tin varios 
opcion ainda pa e por pasa pa un otro ekipo. Kluivert ta forma parti 
di tantisimo hungado Hulandes cu tabata hunga den ekiponan 
grandi di Hulanda, cu ta haya e idea cu nan ta “superstars” y ta 
bay hunga mucho tempran den exterior pa despues nan ta frustra 


Redo di futbol 
Memphis Depay tin cu bay pa 


hunga den Mundial Qatar 


riba banki y no ta haya wega. Por ehempel Donny van de Beek ta 
un di nan cu awor hasta bou di ten Hag na United, lo no por haya 
un puesto regular y lo bolbe bay pasa un temporada riba banki. 


BARCELONA BASHI 


Pa un ekipo cu no tabatin placa, un ekipo cu no por a paga Lionel 
Messi, awor di ripente ta e ekipo cu mas refuerso a logra di firma 
y ainda falta mas. Laporta ta papia cu e no tin placa pa paga 
Fremkie de Jong y kier pa e hungado entrega pero en realidad 
e ekipo ta sigui cumpra y firma hungado, cu supuesto placa cu 
nan no tin. Despues dia adkiri Jules Konde for di Sevilla, hunto 
cu Robert Lewandowsky y otronan, e ekipo ta bisa de Jong cu e 
mester entrega pero awor Laporta kier cumpra Marcos Alonso y 
Cesar Azplikicueta di Chelsea y tur dos hungado lo costa e suma 
di 25 miyon euro. 

INTERNATIONAL 


S 


iman pasa un criatura di solamente 9 aña a perde su bida 
ora cu el a hoga den un piscina na e popular camping di 


La Dune des Sables na Les Sables-d’Olonne den e sector di 
Vendee. 


E drama a sosode diasabra merdia alrededor di 2.40 ora cu e 
mucha no a logra di los su mes for di e pomp di e ‘waterval” 
den e piscina, despues cu su cabey a pega den e aparato. 


Segun e prome informacionnan e criatura no por a los 
su cabey pero pa ora c’un testigo hunto cu un personal di 
siguridad a ripara kico ta pasando y a bula den e piscina pa 
yuda e mucha, tabata laat caba. 


E mucha muhe di Breda pasando vacacion cu su famia, a wordo 
libera for di pomp a hiba na canto for di su conocemento y 
mesora a aplica prome auxilio riba dje pa trata di reanima e 
pober mucha. 


Esaki no a resalta y tampoco ora cu personal di cuerpo di 
bombero a yega na sitio cu expertonan medico, nan tampoco 
a logra mescos cu mediconan cu a bin pa medio di helicopter 
na e sitio. 


U 


n drama grandi un famia Mericano di e estado di Texas pasa 
aden e fin di siman cu ta tras di lomba, ora cu tres yiu di e 


famia aki, a muri tragicamente despues cu nan a haya nan hoga 
den un lagun tras di nan cas 


Ta trata di tres ruman di 5, 8 y 9 aña kendenan tabata na cas 
y tabatin un famia cuidando y supervisando nan mientras cu 
mama di e criaturanan tabata trahando. 


Diabierna 11’or di anochi polis a wordo informa di desaparicion 
di e tres muchanan cu ta Temari Oliver di 5 aña, Amiyah Hughes 
di 8 aña y Zi’Ariel Oliver di 9 aña kendenan tabata kedando na 
cas c’un miembro di famia mientras cu e mama di 28 aña tabata 
trahando. 


Ora cu autoridadnan policial a bin haya un sapato di un di e 
muchanan banda di e lagun, a dicidi cu pa diasabra mainta 
tempran dirigi un team di buceado den e lagun en busca di e 
muchanan y a bin haya tur tres den fondo di e plas grandi di 
awa. 


Polisnan a mustra cu no tin indicacion kico e muchanan tabata 
haci eynan pero ta un lagun cu ta keda tras di e cas na un 
distancia y no por bisa si nan a bay landa den e lagun y kico por 
a pasa cu nan. Awor tin cu spera riba resultado di autopsia pa 
determina si nan a hoga of algo otro lo por a pasa pero no tin 


Mucha Hulandes di 9 aña a hoga den piscina na Francia 


Cabey a pega den pomp 


Segun ministerio di asuntonan exterior di Hulanda na Den 
Haag, ta trata di un mucha muhe di 9 aña procedente di 
Breda y mesun departamento ta yudando mayornan pa 
atende cu e situacion tristo aki. 


Gerencia di e centro a mustra cu ta prome bes den 25 
aña cu algo asina a pasa pero mesora a anuncia den 
acuerdo cu autoridadnan hudicial pa cera e piscina te cu 
proximo aviso. 


Tres ruman ta hoga pareu den lagun 


tras di nan cas na Texas 


ningun sospecho ainda riba e famia cu tabata tira bista 
riba e muchanan. 


Mama di e criaturanan den fin di siman mas a lanta 
un asina yama ‘GoFundMe’ cu ta un accion pa trata 
di haya ayudo financiero pa asina e lo por dera su tres 
yiunan, ya cu ta un asunto inespera cu ta hopi doloroso 
y cu ta un shock pa su persona y resto di famia. 


“Loke mi kier bek ta mi yiunan y mi no tin palabra pa 
expresa e dolor cu mi ta pasando aden,” mama di e 
criaturanan a expresa. 

ta pa tin poder mundialmente 
y pesey na lema ta: Lo bo tin 
nada y lo bo ta feliz. 


E medionan di comunicacion 
no ta pasa ningun di e 
noticianan aki paso nan ta 
cumpra pa esnan tras di 
cortina cu ta pone politiconan 
balia riba nan ritmo. Aruba no 
a keda atras den esaki sino pa 
añas nan a manipula y engaña 
nos pueblo di Aruba y di tur e 
cosnan aki ta pa cierto grupito tin beneficio. Rond 
mundo pueblonan a lanta for di soño y ta bringa 
contra di gobiernonan cu kier ehecuta e agenda 
2030. Den mesun agenda aki ta para habri frontera 
pa stranhero pa e pais perde su estabilidad y ta 
mas facil pa gobierno keda na poder paso lo no tin 
resistencia mas. Esaki ta e meta di Hulanda cu e 6 
islanan den Caribe. Nan tin 3 isla caba bao di nan 
poder y falta St Maarten, Curacao y Aruba. 


Esaki ta e tempo pa crea un fundeshi solido. Pa hopi 
aña nos pueblo a wordo engaña cu promesanan 
falso durante di campaña. Awe nos pueblo por mira 
con e lobonan aki bisti di carne a destrui nos Aruba 
dushi terra cu medida tras di medida. 


Nos a drenta augustus cu aumento di prijs di awa y 
electricidad. Mal maneho di nos gobierno cu no a 
hedge ora prijs riba bari di petroleo abao. E director 
di WEB NV saliente a pidi pa gobierno hedge for 
di aña pasa pa no hinka WEB NV den problema 
financiero. 


Gobierno no a permiti WEB NV hedge. Awe nos 
planta cu ta produci awa y electricidad ta den 
problema financiero y e reserva di 150 mil florin 
desparese. Riba dje WEB NV tin un debe di casi 
un biyon florin. WEB NV a haye cu lomba contra 
muraya y no a keda nada otro cu aumenta e prijs 
riba awa y electricidad. Nos tin un Parlamento cu no 
ta funciona paso nan no ta controla nan gobierno. 


INTERNATIONAL 


P 


artido CURPA ta kere cu Aruba a wordo bendi 
na un prijs di baca flaco pa nos prome minister. 


E agenda scondi aki no ta for di awor ela cuminsa. 
Nos por corda con mep a presenta na Hulanda e 
rapport “Feestvierend ten Ondergaan”. E tempo ey 
partido mep a dedica e rapport aki na partido avp 
pa despues bin pa complementa e obra esta laga 
partido mep sigui cu e Feestvierend. No lubida cu 
e agenda scondi aki a cuminsa tempo cu nos prome 
minister Hulandes a bay Nacionan Uni New York y a 
firma na september 2015 e agenda 2030. 


E tempo ey nos minister president tambe a 
compañ’e. Nos prome minister e tempo ey a trese 
ex-candidato presidencial Al Gore Aruba. Energia 
sostenibel ta puro gañamento y fantasia. Diripiente 
Parlamento di Union Europeo a pasa un ley cu ta 
declara cu energia nuclear ta energia berde. Esaki ta 
pa nan convenencia. 


E metanan di desaroyo sostenibel, cual ta 17 
punto,cu ta hinca den agenda 2030, un luz mester 
sende y mira den ki direccion gobierno kier bay 
pa goberna mundo den e asina yama “New World 
Order”. Den biblia ta para cu e anticristo lo goberna 
e mundo un dia. E bon noticia ta cu esaki no ta su 
tempo ainda. Un bon cristian mester hasi todo por 
todo pa no wordo manipula pa gobernantenan sin 
escrupulo. 


Nos mester realisa cu covid-19 a bin ta benta 
economia mundial abao pa asina esnan cu mente 
maligno realisa nan agenda caminda tur hende lo 
no tin nada mas di bisa. Esaki ta e agenda socialista/ 
comunista pa destrui bo pais y yega na poder pa 
NAN si por biba manera un rey. 


Pueblo nos ta mirando esaki ta tumando lugar 
riba nos propio isla? Unda nos bira nos ta mira 
decadencia ta tuma lugar. Mira Venezuela con e 
pueblo a wordo engaña pa un partido socialista di 
siglo 21 y a hiba e pais di mas rico den nos region 
den e pais mas pober den nos region. E agenda 2030 


Eric Ras (Curpa): 
Tempo pa crea un fundeshi solido 


Diahuebs 4 di August 2022 


18 


COMUNIDAD 


R 


iba 5 di september proximo Iniciativa pa Desaroyo 
di Empresa Arubano (Idea) ta presenta su curso 


“Empresario Prepara II” cual ta organisa door di 
Departamento di Asuntonan Economico, Comercio y 
Industria. 


Desde existencia di IDEA na aña 2012 ta duna e curso aki. 
IDEA e aña aki a cumpli 10 aña di existencia den luna di 
februari y un di e servicionan mas importante di IDEA ta 
e parti di educacion pa tur persona cu ta desea di habri 
un negoshi of cu tin un negoshi existente. 


Meta di e curso aki ta: 


• 
pa yuda nos clientenan y futuro empresarionan 


con pa crea un cultura innovativo den nan negoshi, 


• 
con pa cumpli cu nan debernan cu e pago di 


impuesto, 


• 
con pa diseña un website y sigui engrandece e 


nivel di informacion y strategia pa haci di nan negoshi 
uno exitoso y 


• 
con pa maneha nan negoshi den un forma mas 


eficiente y manera debe ser. 


E curso ta consisti di e siguiente topico nan: 


• 
Create a Culture of Innovation, presenta door di 


Sr. Edward Erasmus 


• 
Small Business Tax, presenta door di Sra. Cindy 


Clark 


• 
Developing Brand Awareness for Customer 


Satisfaction, presenta door di Sr. Neville Thode 


• 
Leadership and Management, presenta door di 


Sr. Dave Martinus 


Empresario Prepara lo cuminsa dia 5 di september 2022 
y ta consisti di 19 les (dos biaha pa siman, riba dialuna y 


Curso “Empresario Prepara II” ta 


cuminsa dia 5 september 2022 


diaranson). E curso lo termina 14 november 2022. Horario 
ta 7.00 pm pa 9.15 pm y pa e lesnan lo tin un schedule cu 
lo mester tene cuenta cu ne. Den e prome siman di october 
lo tin un siman di vakantie. Lo duna curso lo wordo duna 
riba e plataforma di Microsoft Teams. Un sistema mas facil 
pa por participa na un curso via cas y mas trankilo, despues 
di un dia di trabou. 


Curso “Empresario Prepara II” ta costa solamente Afl. 285,- 
. E ta un suma basta rasonabel pa por cubri gastonan pa 
paga nos docentenan. Maximo participacion ta conta pa 
completa e curso y na final di cada topico, e participante 
mester pasa cada examen cu exito pa logra e certificado. 


Criteria pa atende curso “Empresario Prepara II”: 


- 
Ta preferibel pa tin nivel di MAVO of ekivalente. 


Diploma no ta necesario. 


- 
Mester tin conocemento di computer y di e 


plataforma Microsoft Teams. 


- 
Conocemento basico di Papiamento, Hulandes y 


Ingles ta necesario. 


Pa mas informacion y inscripcion por yama oficina di IDEA 
na 521-2439/521-2400 of por manda un email na info@ 
idea.aw of L.croes@deaci.aw. 


Tambe por like IDEA su Facebook pagina: Idea-Aruba. 

iba 3 di augustus tabatin e apertura di un 
exposicion cu a impacta tur hende presente. 


Riba cumpleaño di pionero fotografo Rob Vermeer, 
a habri e exposicion titula 50 aña di luz perpetua di 
Checkpoint. 


Di e momento cu bo drenta, e exposicion ta impacta 
bo cu retratonan compila di un trayectorio di 50 
aña. Exponi tin sesionnan di potret di nos Libertador 
captura pa Rob mes, sesionnan di nos inolvidabel Vale 
Croes. Diferente ta e caranan di nos hendenan cu a 
wordo pa semper captura y retrata y awor exponi den 
Checkpoint color. Un exposicion recomenda pa tur 
hende por bishita. 


Tabata pa Minister Glenbert Croes un gran honor di 
por tabata presente na e apertura. Manera cu e mes a 
expresa na Rob, Marjorie, Fernando y Cher Vermeer: 
“Nos ta celebra e 50 aña di historia di CHECKPOINT 
y 77 aña di Bida di Rob Vermeer y henter su famia. 
Danki na CHECKPOINT pa a capta , rescata y preserva 
historia di Aruba y nos hendenan via boso potretnan. 


Danki na Rob y CHECKPOINT, e gran historia di Aruba 
lo sigui biba via nan imagennan. Un danki grandi na 
su esposa Marjorie, su yiunan Fernando y Cher , y e 
nieto Kevin. Awor ta momento pa gara e bandera y 
continua cu e legado di Rob y CHECKPOINT.” 


Minister Glenbert Croes ta felicita famia 
Vermeer cu 50 aña di Checkpoint Color 

E 


aña aki un biaha mas Partido MEP tin su campaña 
di yena formulario di Belasting. E campaña lo inicia 


dia 16 di augustus venidero y lo termina dia 24 di 
september 2022. Pa keda yuda bo mester yama pa 
haci un cita. Por cuminsa yama di awor caba na e 
number 660-2837 di 9’or pa 12’or di mainta y di 1’or 
pa 5’or di atardi, di dialuna pa diabierna. 


E campaña lo ta 3 dia pa siman esta riba diamars, 
diahuebs y diasabra. Riba diamars y diahuebs nos ta 
yuda hende parti mainta di 9’or pa 12’or y parti atardi 
di 6’or pa 9’or. Riba diasabra e orario ta diferente esta 
di 9’or di mainta pa 1’or di atardi. 


Mas cu claro tur cu haya cita mester percura pa trece 
tur e documentonan necesario manera: loonopgaaf 
2021 SVB, loonopgaaf 2021 APFA, loonopgaaf 2021 di 
Lago Annuity Foundation, carta di interes di prestamo 
di banconan, carta di interes y gastonan di hypotheek, 
carta di interes di Credit Card etc. 


Si bo mester di yudansa esaki ta bo chens. Haci bon 
uzo di e campaña aki di MEP y laga nos yuda bo yena 
bo formulario. MEP tur aña ta yuda hopi hende cual 
sigur ta indica cu tin un necesidad den pueblo pa keda 
yuda cu e yenamento di e formulario di belasting. 


Parlamentario Shailiny Tromp-Lee (MEP): 


Campaña di MEP pa yena formulario di 


Belasting 2021 ta inicia dia 16 di augustus 


E servicio aki MEP ta duna gratuitamente na pueblo y sigur ta 
gradici tur nos boluntarionan cu ta yuda nos haci e campaña 
aki posibel. 


Cada ciudadadano tin e deber di paga impuesto, pero yenando 
y entregando bo formulario di impuesto, ta evita cu bo ta paga 
di mas. 


Nos Kier Boneiro Bek ta participa na 


Conferencia Internacional riba Reparacion 


J 


ames Finies presidente di Nos Kier Boneiro bek y 
fundado di Aliansa Progresivo Caribense ta marca di 


168 dia di pelgrimahe den Latino America y Caribe y ta 
na Barbados pa participa como orado den Conferencia 
Internacional riba Reparacion tene di 4 pa 6 di Augustus 
na Universidad di West Indies organisa pa e Congreso 
Global Africano. 


Reparacion ta un iniciativa di movementonan Pan- 
Africanista pa establece e caso moral, etico y legal 
pa compensacion dor di gobiernonan di tur e anterior 
podernan colonial y institucionan relevante di e paisnan 
aki na e nacionan y pueblonan Caribense. 


E obhetivo principal ta pa globalisa e demandanan pa 
reparacion basa riba e principionan cu husticia mester 


wordo sirbi pa por repara e danjonan y rectifica e inbalansa 
causa pa e crimenan contra humanidad di genoside di 
nativonan, e traficacion Trans-Atlantico di Esclavonan y e 
sistema racial di Sclabitud. 


Sr Finies lo papia riba e topico di Decolonisacion di e 
sobra teritorionan di Caribe y Latino America hunto otro 
lidernan global y di Caribe; honorabel Mia Mottley Prome 
Minister di Barbados, 


Presidente di Congreso Global Africano Cikiah Thomas, 
Miembro di Parlamento como minister special pa 
Reparacion honarabel Trevor Prescod, Presidente di 
Comicion di Reparacion di CARICOM Prof Hilary 
Beckles, Ambasador di CARICOM honorabel David 
Comissiong y hopi otro lidernan prominente di Caribe. 

akantie grandi poco poco ta yegando su final. 
Den dos siman mayoria mucha na Aruba ta 


bayendo bek scol. Aunke tur mucha kier disfruta 
di nan delaster dianan di vakantie, ta sumamente 
importante pa nos cumisa prepara pa bay bek scol. 
Esaki ta encera e organisacion pa asina tur cos ta cla 
pa bo yiu(nan) bay scol, alabes preparacion na cas 
pa asina bo yiu(nan) por beneficia mas tanto cu ta 
posibel di nan educacion. 


Organisacion pa scol: 
Traha un budget y traha un lista di tur loke bo yiu(nan) 
falta ainda pa bay bek scol. Esaki ta haci’e mas facil 
pa’bo como mayor ora mester bay cumpra acticulo 
di scol. Envolve bo yiu(nan) den e preparacion y haci 
esaki algo placentero. 


Preparacion na cas: 
Evita warda te cu e anochi prome cu scol habri pa bo 
yiu(nan) drumi trempan. Laga bo yiu(nan) custuma 
di drumi trempan un pa dos siman prome cu nan 
prome dia di scol. Segun American Academy of 
Pediatrics, muchanan bou di 6 aña mester drumi 
11 ora tur anochi y muchanan di scol basico mester 
drumi 9.5 pa 10.5 ora. Alabes, percura pa prepara 
un lugar trankilo na unda bo yiu(nan) por concentra 
y traha nan huiswerk. 


Importancia di un rutina: 
Crea un rutina di mainta y purba mantene esaki 
diariamente. Siña bo yiu(nan) pa ta independiente. 
Esakinan lo beneficia boso como famia a lo largo. Un 
bon rutina di mainta ta cumisa for di e anochi prome 
cu un bon sosiego. Purba custuma bo yiu(nan) pa 
drumi y lanta rond di e mesun orario tur dia. Laga bo 
yiu(nan) desayuna bon tur mainta prome cu nan bay 
scol. Tene bon na cuenta cu e trafico parti mainta pa 
asina evita stress. 


Corda envolve bo mes como mayor den e educacion 
di bo yiu(nan). Yuda nan cu nan tareanan di scol y 
papia cu nan tocante e importancia di un educacion. 
Cada mucha ta diferente, pues no compara niun 
mucha nan desaroyo cu esun di un otro. A contrario, 
demostra nan cuanto bo stima nan y con orguyoso 
bo ta di nan desaroyo y nan logro. 


FPNM: Preparacion pa bay bek scol 


Pa informacion of pregunta por acerca Fundacion 
Pa Nos Muchanan - Cumana 2 


Tel: 5834247/5880856 – Whatsapp: 6998900 

Na di dos luga, segun 
Amerigo 
Thode, 


mester a percura pa e 
tin supervision di un 
oficina di arkitecto 
cu tin supervision 
riba 
e 
ehecucion. 


Esaki tampoco no 
a 
sosode, 
segun 


e 
parlamentario. 


E presidente di e 
comision di VVRP 
den 
Parlamento 


ta 
resumi 
cu 


tabatin supervision, raportahe por escrito con 
e planificasion tampoco no tabatin un buro di 
ingeniero pa hasi control. ‘A scohe pa traha pa 
loco’. 


Amerigo Thode tambe ta comparti e ponencia cu 
for di comienso mester a interveni den e caso di 
violacion di lei aki. E ta imagina su mes e situacion 
caminda cu gobierno a warda e documentonan 
drenta, pero esei no a sosode, cu consecuencia cu 
e violacion di lei a tuma luga. 


Kiko awor 


Relaciona cu e accion cu e Comision di VVRP den 
Parlamento ta bai tuma relaciona cu e caso aki, cu 
e caso aki, parlamentario Thode a bisa cu e ta bai 
reuni cu minister Charles Cooper, pa delibera riba 
e caso. Mester determina awor segun , kico ta bai 
bira e solucion, den e caso aki. 


WILLEMSTAD – Ta un hecho condenabel cu e 
comerciante hulandes Bas Fillipini a viola lei di 
Maneho Maritimo cu su proyecto na Pietermaai. 
Amerigo Thode (MFK), presidente e di e 
comision di VVRP den Parlamento ta bisa cu e 
lei di Maneho Maritimo ta papia di ecologia di 
pais. 


Thode ta hopi preocupa con un hende riba su 
mes ta dicidi pa traha un pier sin tene cuenta 
cu parti di e laman y entre otro e coralnan di 
Pais. Mester ta cla pa comunidad, cu no ta trata 
di un asunto di construccion, pero violacion 
di Maneho Maritimo, asina Thode a enfatisa. 
Minister di VVRP, Charles Cooper, e siman aki 
a hasi denuncia na Ministerio Publico contra di 
e comerciante Fillipini pasobra e no a tene su 
mes na e condicionnan stipula den su contract di 
construccion. 


Segun parlamentario Thode, e forma di traha di 
e comerciante ta ocaciona daño na ecologia di 
pais, loke ta un situacion hopi grave. Thode:” 
Bo tin permit pa refuerso di costa y ta esei bo 
mester a hasi’’. 


E permit ta indica con tur cos mester ta relaciona 
cu e kustversterking y no mester traha un pier 
completamente den laman y mata tur e bestianan. 
Parlamentario Thode ta mustra riba e hecho cu e 
comerciante mester a entrega e plan por escrito 
na Maneho Martimo con e ta bai ehecuta e 
proyecto di refuerso di costa, pero Filllipini no 
a hasie. 


Parlamentario Thode: Rechaso total pa actitud di Fillipini.. 


Comision parlamentario di VVRP ta 


condena violacion di maneho Maritimo 

WILLEMSTAD - Den e projecto aki, Man 
Contento, personanan cu entre otro Down Syndroom 
y otro specialidad, ta siña obra di man pa nan bende 
y asina bira entrepeneur – artesano. Esaki pa nan 
ta financieramente mas independiente posibel. 
Diadomingo 7 augustus 2022 cursistanan di Man 
Contento ta bai bende nan creacionnan na Landhuis 
Ascencion 10.00 – 14.00’ or 


Info: 


Sra Mildred Raven a hasi peticion na Ossandra 
Lewis – Nieuw (Sandra) di Fundacion Cas di Arte 
Corsou, pa siña su yiu Charite, pa hasi Obra di Man 
y asina e mes traha su mes obranan y bende esaki 
nan, pa su propio beneficio. A dicidi di forma un 
grupo pa les. Cu hopi entusiasmo cursistanan a bin 
les, siña varios technica y traha nan mes creacionnan 
pa nan bai bende. 


Cursistanan: Charite Raven, Harlan Dindial, 
Juliana Marmolejo, Lucy-Ann Zimmerman, Nahira 
Godvriend, Romain Ersilia, Tyzerina Davelaar & 
Rud- Shainy Mambie a resulta bon studiante y a 
amplia nan conocemento, creatividad y posibilidad. 


Sandra Lewis – Nieuw y Sharnice Leonora di 
Fundacion Cas di Arte Corsou a siña cursistanan 
di Man Contento con pa pinta riba blusa, riba 
cusinchi, riba lenso, riba karchi, mansa klei y traha 
mobile, shuur & verf calbas pa traha decoracion. 


Prins Bernhard Cultuurfonds Caribisch Gebied 
(PBCCG) a cubri gasto di e bunita proyecto unico 
aki. Cursistanan & nan mayor ta sumamente 
agradecido na PBCCG. 


Invitashon: 


Dia 7 augustus 2022, prome diadomingo di 
luna, cursistanan di Man Contento ta bai bende 
nan creacionnan na Landhuis Ascencion. 
Orario: 10.00 – 14.00’ or. Bo ta bon bini pa bin 
cumpra y asina aporta & stimula e entrepeneur - 
artesanonan special aki. Cada obra tin nomber y 
number di telefon. 


Esaki ta yuda bo pa hasi pedido pa mas creacion 
di e artesanonan aki despues cu bo a cumpra nan 
creacionnan. Te diadomingo 7 aug. Cu Dios 
kier na Landhuis Ascencion. 


“Man Contento 2022” 


Un proyecto di Fundacion Cas di Arte Corsou & Prins 
Bernhard Cultuurfonds Caribisch Gebied (PBCCG) 

FORTALEZA PA FAMIA. 


Scirbi pa Pastor Marcel Balootje. 


ALERTA!, RECORDATORIO!,REFLEXION,STOP DI USA DROGA Y ALCOHOL. 


E daño causa den nos comunidad, pa motibo di droga y alcohol ta monstruoso, y nos no tin cu compara 
nos mes cu ningun otro pais ora nos ta papia di maldad, pasobra nos ta chikito, pa compara cu maldad den 
paisnan grandi. Por ehempel si bo bisiña ta maltrata su esposa y yuinan bo no ta compara bo mes cune. 
Asina ta a bira tempo pa nos wak den nos mes cas, stop di compara y tuma responsabilidad di nos famia. 


Ta tristo cu por tin hende ta kere cu droga ta bon,pasobra tur dia tin mas hoben ta cay aden, ta bisa cu 
nan ta huse, mientras cu tin un berdad hopi cruel den nos cayanan. Pasobra si tur adicto homber/ muher 
raporta nan adiccion na Departamento di Asuntonan Social, nos no tin lugar pa pone nan pa rehabilita. Pa 
haci e cos mas serio ainda, sabinan a yama adiccion un malesa, pero no ta existi un malesa cu Dios no por 
cura,(Jeremias 32:27) pero awor hopi no kier e disiplina cu e palabra di Dios ta trece den nan bida, pa nan 
cura. 


Y nan kier keda mara den e malesa diabolico aki sin pensa riba nan futuro y nan famia. 


Si Elmar y K.P.A y D.O.W. por a duna un relato corto den e ultimo 7 luna y tambe di anja pasa cuanto 
palo di luz, borchi di trafico, a wordo destrui door di chauffeur burachi ,y cuanto hende a wordo deteni 
pa buracheria bao di stuur, nos ta sa cu e situacion ta alarmante , con abao nos moral a cay tanto bao 
di mayor y hoben, damas /cabayeros.Awendia no keda straña si bo topa un hende cu 10or mainta e ta 
burachi caba. Edad no ta conta. Cuanto hende no ta bay trabao droga, bay school droga, cos ta asina serio 
cu merdia bao di ora di lunch, tin humamento y halamento di cos, bay trabao bek ta hole marihuana, 
pasobra e holor a keda pega na e paña, pasobra antes wowo corra tabata un berguensa pero awor aki no 
mas. For di esaki tur hende por compronde dicon prestacion na trabao ta baha, y foutnan ta wordo haci, y 
mal comportacion ta aumenta. 


Bijbel ta splica den Proverbionan 23:29-35 e peliger di uso di alcohol , pero toch hende ta sigi den 
nan bebemento. Tur hende sa cu alcohol ta cuasante di cancer na higra, perdida di gevoel na man y 
pia,halucinacion,,confusion, presion halto, diabetes,crecemento di curazon,pulso irregular,tuberculosis, 
hepatitis, impotencia,y serca hende muher alcohol ta aumenta e risico di cancer na pecho. Y te ainda 
hende no kier arepenti busca caminda di Dios y drecha bida, Dios tin opotunidad pa tur hende. Laga nos 
no papia mes cuanto famia, matrimonio y hobennan alcohol y droga a destrui.E daño cu droga a haci na 
mente di hende ta irreparabel, doloroso, y cuanto no a muri den esey. Aki nos por conclui cu un hende cu 
ta bende , usa droga y propaganda pa usa droga ta lew for di Dios. Pasobra e ta demostra di no tin ningun 
clase di amor ( 2 Timoteo 3:1-5). Nos mester pone e asunto aki den oracion, si nos tur ta na altura cu nos 
isla ta depende solamente riba turismo, y Dios permiti nos haña otro pilar economico decente, pa nos 
pueblo, toch nos mester acudi serca Dios pa yudansa den e situacion fuerte aki cu nos ta pasando aden. 
Dios tene misericordia. 


Sinceramente, Pastor Marcel Balootje. 


PA LESA FULL OBITUARIOS, WAK WWW.AWEMAINTA.COM/OBITUARIOS 


Mi alma alaba Señor, Tur loke tin den mi, su 


Santo Nomber! Ps 103:1 


Cu inmenso tristeza y hopi dolor na nos curason, pero 


conforme cu boluntad di Dios, nos kier a anuncia cu a bai 


laga nos den Reino Celestial, mi Esposo, nos Tata, nos 


Suegro, nos Welo y nos Ruman stima 


Johannes Tromp 


Mihor conoci como: “Jan” 
*15-11-1933 – †29-07-2022 


*04-09-1991 - † 24-07-2022 


Mi Dios, Mi Señor, Mi Salbador 


cu Bo amor infinito tene mi den Bo brasa ya no 


tin scuridad 


unicamente Bo Luz briyando 


Cu onda pena, pero conforme cu boluntad di 


Dios, nos ta anuncia fayecimento di: 


Sra. Francisca Xaveria Ras 


Werleman 


Cariñosamente yama “Ica” 
*17-05-1947 - †31-07-2022 


Acto di entiero lo wordo anuncia despues 


On behalf of the Hodgson family we thank 


all who have participated, in whatever 


way, in the home-going service for 


Mrs. Edith Hodgson-Brookman on 


Monday August 1st. 


The love, kindness and support you have 
shown us will always be remembered. We 


specifically want to thank the following 


persons or institutions that made a lasting 


impression on our family in the last weeks of 
our deceased loved one: Ana, Coleta, Marion, 


Milly, Sandra, Witgele Kruis, Trinity Aruba 


Quality Care, and Whole Nutrition. 

Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


Laga tur loke ta spera mi ta bunita Laga tur locual 


cu mi encontra na caminda ta bunita Laga tur 


locual cu mi laga atras keda bunita y Laga esakinan 


termina den tur buniteza. Cado Wever. 


Cu dolor na nos curason, nos ta 


anuncia fayecimento di: 


Martin Cohen de Aguas 


*11-11-1962 - †31-07-2022 


Acto di despedida lo wordo anuncia despues. 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta participa 


fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 


